Europos Komisijos duomenimis (toliau–EK), ES 2023 m. pagamino 14,31 mln. t paukštienos, tai 2,1 proc. daugiau nei 2022 m. ES pagaminta paukštiena išlieka paklausi pasaulyje, nes pagaminama laikantis aukštų gamybos ir aplinkos apsaugos standartų. Prognozuojama, kad 2024 m. paukštienos gamyba gali padidėti 1 proc.

2023 m. sausio­­­*–*rugsėjo mėn., šalies paukštienos eksportas buvo 1,8 proc. mažesnis nei 2022 m. tuo pačiu laikotarpiu, o importas *–* 7,5 proc. didesnis. Į Jungtinę Karalystę buvo eksportuota beveik 38,4 proc. paukštienos, likusi dalis atiteko: Ganai, Kongo Demokratinei Respublikai, Ukrainai, Beninui, Saudo Arabijai ir kitoms šalims. Per devynis 2023 m. mėnesius paukštienos eksportas į Jungtinę Karalystę padidėjo 8,8 proc., o į visas kitas *–* mažėjo.

Tuo pačiu laikotarpiu ES paukštienos importas padidėjo 7,5 proc. *–* iki 692,145 tūkst. t. Daugiausia paukštienos 2023 m. sausio–rugsėjo mėn. įvežta iš Brazilijos *–* 32,58 proc. ir Ukrainos *–* 26,70 proc. Likusi dalis buvo įvežta iš Jungtinės Karalystės, Tailando. Kinijos, Bosnijos – Hercegovinos ir kitų šalių.

Šaltinis EK